
SPRENDIMAS
[bookmark: _GoBack]DĖL PRIENŲ RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T3-2 „DĖL PRIENŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO

2018 m. vasario 8 d. Nr. T3-2
Prienai

Vadovaudamasi Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ patvirtintu Neformaliojo vaikų švietimo lėšų skyrimo ir panaudojimo tvarkos aprašu, Prienų rajono savivaldybės taryba n u s p r e n d ž i a:
Pakeisti Prienų rajono savivaldybės tarybos 2016 m. sausio 28 d. sprendimu Nr. T3-2 „Dėl Prienų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ patvirtintą Prienų rajono savivaldybės neformaliojo vaikų švietimo lėšų skyrimo ir panaudojimo tvarkos aprašą:
1. Pakeisti 1 punktą ir jį išdėstyti taip:
,,1. Prienų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės biudžeto ir / arba Europos Sąjungos finansinės paramos ir bendrojo finansavimo lėšų, skiriamų Prienų rajono savivaldybei mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų mokinių apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.“
2. Pakeisti 4 punktą ir jį išdėstyti taip:
,,4. Rekomenduojama NVŠ lėšų suma vienam NVŠ programoje dalyvaujančiam mokiniui, nustatyta Mokinio krepšelio lėšų apskaičiavimo ir paskirstymo metodikoje, yra 15 eurų per mėnesį. Savivaldybė, atsižvelgdama į prioritetus, gali nustatyti kitokią NVŠ lėšų sumą vienam NVŠ programoje dalyvaujančiam vaikui per mėnesį, bet ji negali būti mažesnė nei 10 eurų ir didesnė nei 20 eurų.“
3. Pakeisti 11 punktą ir jį išdėstyti taip:
„11. NVŠ lėšos skiriamos vaiko, dalyvaujančio NVŠ programoje, ugdymo procesui ir tiesiogiai su juo susijusioms išlaidoms finansuoti.“
4. Pripažinti netekusiu galios 12 punktą.
5. Pakeisti 13 punktą ir jį išdėstyti taip:
„13. NVŠ lėšų negalima naudoti:
13.1. pramoginių ir poilsio renginių išlaidoms apmokėti;
13.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;
13.3. rekonstrukcijos, remonto, statybos išlaidoms padengti ir ilgalaikiam turtui įsigyti;
13.4. NVŠ programos vykdytojo įsiskolinimams padengti.“
6. Pakeisti 30 punktą ir jį išdėstyti taip:
„30. Savivaldybė už Europos Sąjungos finansinės paramos ir bendrojo finansavimo lėšas atsiskaito teisės aktų nustatyta tvarka.“
7. Pripažinti netekusiu galios nurodyto aprašo 3 priedą.

